Recela 40 : Narumi (gweta)

Recela 40 : Narumi ~ 鳴海 (JA)

Recela 40 : Narumi ( niponavon 鳴海 ) tir balem-san-taneafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-saneafa ke enk ise va greelt koe Narumi kaatoer.

 Greelt ke Narumi 
Recela ke Narumi ( niponavon 鳴海宿 ) koe re Nagoya widava ke Aichi winka tigiyir.

Ba pelava, widava vas sanelia dem mon 3600 irubasik dene 847 kolna don toloya gida is 68 yorida ruldayar.

Gweta ke Hiroshige va lospama dem toloy koyasik do tevoy zanisik sielon remlanisa va recela nedir. Bat koyasik moe okol lakir solve ban koe epitarovak gan toloy zanisik zo remburer. Talteon toloya yorida tid runkafa dem fenkuyuna bopica numen sinafa afixa va vawila koafimid.

 Dere rupec 

 Stragela 

|style="vertical-align: top;"|

|}

Recela 40 : Narumi (gweta)
Recela 40 : Narumi  gweta)
Recela 40 : Narumi (gweta)